ปล่อยวางเรื่องรบกวนจิตใจ เรื่องรบกวนจิตใจคืออะไร สำรวจเรื่องรบกวนจิตใจของตัวเอง
พอคุณได้ลองใช้เวลาคิดพิจารณา ทบทวนเรื่องราวของความคิดรบกวนจิตใจแล้ว ก็ถึงเวลาก้าวข้ามไป ลองทำกิจกรรมดีๆ ข้างล่างนี่ดู จะได้เบี่ยงเบนความสนใจไปคิดเรื่องอื่น  ออกกำลังกาย ช่วยลดความเครียดและวิตกกังวล หางานอดิเรกทำ จะได้มีอะไรให้คิดให้ทำ ไปเที่ยวกับเพื่อน พกหนังสือไปนั่งอ่านที่ร้านกาแฟ แต่งกลอน วาดรูป ร้องเพลง สำหรับบางคน เรื่องกวนใจพวกนี้อาจสื่อถึงพฤติกรรมต่อต้านสังคม โรคจิตเภท ความผิดปกติที่เกิดหลังความเครียดที่สะเทือนใจ หรือโรคย้ำคิดย้ำทำ ถ้าเรื่องกวนใจแวบขึ้นมาบ่อยๆ ให้ลองถามตัวเองดูว่า  คุณมีแนวโน้มจะลงมือทำเรื่องอันตรายอย่างที่คิดไหม? คุณมีแนวโน้มจะทำร้ายตัวเองหรือคนอื่นหรือเปล่า? คุณคิดถึงหรือเผลอจินตนาการถึงวิธีทำร้ายคนอื่นแล้วตั้งใจจะทำจริงหรือเปล่า? มีเสียงบางอย่างคอยสั่งให้คุณทำร้ายตัวเองหรือคนอื่นหรือเปล่า? ความคิดหรือพฤติกรรมที่คุณหมกมุ่นส่งผลต่อชีวิตส่วนตัวหรือการทำงานของคุณหรือเปล่า? คุณนึกย้อนถึงเหตุการณ์กระทบกระเทือนจิตใจซ้ำไปซ้ำมาหรือเปล่า? ถ้าคุณตอบว่า ใช่ ในข้อใดก็ตาม คุณควรรีบเข้ารับคำปรึกษาจากแพทย์ผู้เชี่ยวชาญโดยด่วน ถ้า intrusive thoughts ของคุณเป็นเรื่องที่คนส่วนใหญ่เขาประสบปัญหากัน ให้ลองเข้าร่วมกลุ่มบำบัด จะได้และเปลี่ยนความคิดและประสบการณ์กับคนหัวอกเดียวกัน เช่น ถ้าสามีหรือภรรยาคุณถูกวินิจฉัยว่าเป็นโรคมะเร็ง ก็มีกลุ่มบำบัดสำหรับคู่สามีหรือภรรยาของคนเป็นมะเร็งให้ได้แบ่งปันความรู้สึกและปัญหากัน disturbing thought หรือเรื่องรบกวนจิตใจนั้น ก็คือเรื่องที่อยู่ๆ ก็ผุดคิดมาในความคิดคุณแบบปัจจุบันทันด่วน โดยมักเกี่ยวข้องกับความรุนแรง เซ็กส์ และเรื่องกระทบกระเทือนจิตใจในอดีต แต่นี่แค่น้ำจิ้ม เพราะยังแตกแขนงออกไปได้อีกหลายเรื่อง นักจิตวิทยาเรียกความคิดพวกนี้ว่า intrusive thoughts (ความคิดรุกราน) เพราะอยู่ๆ ก็โผล่ขึ้นมาในหัวเราเฉย และมักจะมาแบบไม่มีปี่มีขลุ่ย จนเราพาลวิตกกังวลไปหมด เรื่องรบกวนจิตใจของใครก็ของคนนั้น ไม่เหมือนกัน แต่เรื่องยอดนิยมก็คือ  จินตนาการว่าตัวเองทำเด็กทารกที่อุ้มอยู่หล่นหรือขว้างเด็กทิ้งไป ถึงจริงๆ คุณไม่มีทางทำอย่างนั้นแน่นอน แต่บางทีมันก็ผุดขึ้นมาในหัวเองซะเฉยๆ จินตนาการว่าขับรถทับหัวหน้า บางทีเวลาหัวหน้าทำให้คุณไม่พอใจ อยู่ๆ อาจมีความคิดทำนองนี้โผล่ขึ้นมาในหัวคุณ ทั้งๆ ที่เอาเข้าจริงคุณก็ไม่มีทางทำหรอก แอบจินตนาการว่าตัวเองมีเซ็กส์แบบดุเด็ดเผ็ดมัน ถึงในชีวิตจริงคุณจะไม่ทำอะไรแบบนั้น หรือไม่อยากให้ใครมาทำกับคุณก็เถอะ รีรันเหตุการณ์กระทบกระเทือนใจในหัว อย่างรถชนกันหรือถูกทำร้าย หลายคนเผลอคิดเรื่องพวกนี้แต่ก็เปลี่ยนไปคิดเรื่องอื่นได้ไม่ยาก แต่ถึงจะดูเป็นเรื่องธรรมดาทั่วไป ก็มีบางคนที่กังวลและถึงขั้นหมกมุ่นกับความคิดชั่วแล่นแบบนี้ของตัวเอง ถึงจะไม่ใช่อะไรที่จะลองทำจริงก็เถอะ แต่การหมกมุ่นก็ทำเอาเครียดได้ ถ้าคุณเป็นหนึ่งในนั้น ก็รู้ไว้เลยว่ายังมีคนอีกเยอะที่เป็นเหมือนคุณ เป็นเรื่องธรรมชาติที่คุณจะมีความคิดแปลกๆ แวบเข้ามาในหัว พวกความคิดที่คุณไม่มีทางทำจริงน่ะ เพราะฉะนั้นไม่ใช่เรื่องผิดเลย จริงๆ แล้วบ่อยไปที่เราคิดเรื่องพวกนี้ เพราะเรา ‘’’ไม่อยาก’’’ ทำอะไรแบบนั้นไงล่ะ คนเราบางทีก็ใจลอยคิดอะไรไปเรื่อยเปื่อย เผลอจินตนาการว่าจะเป็นยังไงถ้าเกิดเหตุการณ์เลวร้ายสุดๆ ถึงสัญชาตญาณแรกสุดมักจะเป็นการหลีกหนีไม่คิดถึงเรื่องพวกนั้นก็เถอะ แต่จริงๆ แล้วเป็นวิธีที่ผิด ถ้าคุณพยายามทำเฉยหรือห้ามใจไม่ให้คิดถึงมันละก็ บอกเลยว่าคราวนี้จะคิดถึงมันมากกว่าเดิมอีก การกลบเกลื่อนเรื่องรบกวนจิตใจอาจทำให้คุณถึงขั้นหมกมุ่นกับมันจนเป็นอันตรายต่อสุขภาพจิตได้ แทนที่จะพยายามปิดกั้นเรื่องพวกนั้น ลองเผชิญหน้า แล้วทำความเข้าใจกับมันดู เจาะลึกเรื่องรบกวนจิตใจของคุณ มันคือเรื่องอะไร ทำไมคุณถึงพยายามไม่คิดถึงมัน? อะไรที่กวนใจก็เขียนมันลงไปให้หมด จะได้เปลี่ยนวิธีที่คุณคิดถึงมัน แถมการเขียนก็ทำให้คุณได้ระบายความคิดพวกนั้นออกมา คราวนี้ก็คิดถึงมันน้อยลงแล้วล่ะ คราวหน้าถ้าคุณมีเรื่องกวนใจเมื่อไหร่ ให้สละเวลาสักนิดมาเขียนบันทึก และเวลาเขียนความคิดพวกนั้น ให้ลองถามตัวเองดูด้วยคำถามต่อไปนี้  อะไรที่ทำให้คุณรู้สึกไม่ดีกับความคิดนั้น? กลัวจะทำลงไปจริงๆ? แค่คิดออกมาได้ก็น่ากลัวแล้ว? หรือกลัวสังคมประนาม? คุณเผลอคิดเรื่องพวกนี้บ่อยแค่ไหน? จดไว้ทุกครั้งที่คุณคิดถึงมันขึ้นมา จะได้พอเห็นรูปแบบการเกิดความคิดนั้นๆ เช่น ชอบเผลอคิดเวลาไหนของวันหรือของอาทิตย์มากที่สุด มีอะไรเป็นตัวกระตุ้นให้เกิดความคิดพวกนี้ไหม? ความคิดนี้ชอบแวบเข้ามาในหัวทุกครั้งที่เห็นใครหรืออะไรหรือเปล่า? พอเกิดความคิดนี้ขึ้นมาแล้วคุณทำยังไง? คิดต่อไปแถมลงรายละเอียดอีกหรือเปล่า? เล่าให้ใครฟังไหม? หรือพยายามไม่คิดถึงมัน? ชอบคิดเรื่องเดียวตลอด หรือมีหลายเรื่อง? แล้วหลายเรื่องที่ว่านี่คล้ายๆ กันไหม? คุณกังวลเกี่ยวกับเนื้อหาของความคิดนั้น หรือคุณกังวลที่ตัวเองเผลอคิดเรื่องนั้นขึ้นมากันแน่? เช่น คุณกลัวจะเผลอโยนเด็กใส่กำแพงขึ้นมาจริงๆ หรือเครียดเพราะตัวเอง ‘’มีความคิดแบบนั้น’’ ขึ้นมากันแน่? คุณกังวลกับเรื่องที่คิด หรือกลัวว่าคนอื่นจะมองคุณยังไงเพราะคุณคิดเรื่องแบบนี้กันแน่? คุณกลัวว่าคนอื่นจะรู้ว่าคุณคิดแบบนั้นแล้วตัดสินคุณ มากกว่ากังวลเรื่องเนื้อหาของความคิดนั้นใช่ไหม? คุณรู้สึกว่า ต้อง คิดเรื่องนี้หรือเปล่า? บางทีที่ความคิดบางเรื่องผุดขึ้นมาทักทายคุณบ่อยๆ เป็นเพราะคุณไม่ยอมลงมือทำสักที เช่น การตัดสินใจเรื่องนั้นๆ เป็นต้น แต่บางเรื่องที่โผล่มาบ่อยๆ ก็เพราะคุณกังวลเกี่ยวกับมัน แต่ก็ไม่มีเหตุผลให้ต้องคิดถึงมันอยู่ตลอด มีอะไรที่คุณทำหรือต้องทำแล้วตัวเองจะรู้สึกดีขึ้นไหม? พูดง่ายๆ คือมีอะไรที่คุณทำแล้วสามารถพลิกสถานการณ์ได้ไหม? คิดเรื่องพวกนี้แล้วคุณรู้สึกยังไง? ให้อธิบายเป็นคำออกมา เช่น โกรธ เศร้า ตื่นเต้น และอื่นๆ จะได้จัดประเภทความคิดมั่วซั่วผลุบๆ โผล่ๆ พวกนี้ เรื่องพวกนี้รบกวนจิตใจคุณจริงๆ หรือเป็นเพราะคนอื่นบอกว่าเรื่องแบบนี้มันน่าเป็นห่วงกันแน่? พยายามแกะรอยย้อนไปถึงต้นตอของความคิดพวกนี้ คุณจะได้คลายความกังวลลง เช่น ถ้าคุณชอบกังวลว่ามีคนจะบุกเข้ามาในบ้านแล้วทำร้ายคุณ ลองถามตัวเองดูว่าเริ่มมีความคิดแบบนี้ครั้งแรกเมื่อไหร่ และทำไมถึงอยู่ๆ คิดถึงเรื่องนี้ มีงานวิจัยที่แสดงว่าการดูข่าวมากไป โดยเฉพาะเรื่องการใช้ความรุนแรง ทำให้คุณเกิดความเครียดได้ จนเริ่มวิตกจริตคิดกังวลขึ้นมาบ่อยๆ ลองสังเกตตัวเองดูว่าปกติอ่านข่าวดูข่าวที่มีการใช้ความรุนแรงบ่อยแค่ไหน ถ้าพบว่าตัวเองเห็นข่าวแรงๆ บ่อยๆ จนอาจเป็นสาเหตุว่าทำไมคุณถึงชอบเผลอคิดเรื่องที่ทำให้ไม่สบายใจ ให้เลิกดูหรืออ่านข่าวสักพัก หรือหันไปสนใจแต่ข่าวดีๆ แทน เอาจริงๆ นะ จินตนาการลับๆ เรื่องเซ็กส์ส่วนใหญ่ไม่มีอะไรให้ต้องกังวลหรอก ถ้าคุณคิดว่าจินตนาการของคุณมันน่ารังเกียจ หรือมีการใช้ความรุนแรงและเรื่องผิดกฎหมายอื่นๆ เข้ามาเกี่ยวข้อง ก็ถือเป็นวิธีการที่คุณใช้ทำความเข้าใจและรับมือกับเรื่องพวกนี้นั่นแหละ เช่น บางคนอาจจินตนาการว่าตัวเองไปข่มขืนคนที่ตัวเองไม่อาจเอื้อม แต่ระหว่างที่คิดเรื่องข่มขืนนั้น คนที่จินตนาการก็อาจคิดได้ด้วยว่าทำแบบนั้นเป็นการทำร้ายร่างกายคนอื่นเขา ความเจ็บปวดของคนอื่นนั่นเองที่จะทำให้คนจินตนาการหยุดคิดเรื่องนั้นได้
เบี่ยงเบนความสนใจของตัวเองหน่อย. รู้ตัวเมื่อต้องรับคำปรึกษาจากผู้เชี่ยวชาญ. เข้าร่วมกลุ่มบำบัดถ้าเรื่องที่คุณหมกมุ่นเป็นเรื่องที่คนอื่นเขาประสบปัญหาเหมือนกัน. รู้จักเรื่องรบกวนจิตใจ. อย่าเครียดไป พวกนี้เป็นเรื่องธรรมชาติ. ไม่ใช่เรื่องผิดที่เผลอคิดเรื่องพวกนี้. เผชิญหน้ากับความคิดพวกนั้น. จดบันทึกความคิด. หาต้นตอของเรื่องที่คุณหมกมุ่น. บางทีคุณอาจจะดูข่าวมากไปจนเก็บมาคิด. ทำความเข้าใจความนัยหลังจินตนาการวาบหวิว.
https://www.wikihow.com/Stop-Obsessing-over-Disturbing-Thoughts https://www.wikihow.com/Stop-Obsessing-over-Disturbing-Thoughts https://www.wikihow.com/Stop-Obsessing-over-Disturbing-Thoughts
Moving Beyond Disturbing Thoughts Understanding Disturbing Thoughts Examining a Disturbing Thought